Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: — az állampolgári jogok országgyűlési biztosáról szóló 1993. évi LIX. törvényben foglalt hatásköri szabályozás szerint
Paragraph Index: 1072

— az állampolgári jogok országgyűlési biztosáról szóló 1993. évi LIX. törvényben foglalt hatásköri szabályozás szerint kizárólag a hatósági eljárásra kiterjedő — vizsgálata alapján az Alkotmány 70/E. §-ában biztosított szociális biztonsághoz való alkotmányos joggal összefüggésben visszásságot nem állapított meg. OBH 2605/1997. Az Alkotmány 70/E. §-ában foglalt szociális biztonsághoz való joggal összefüggésben visszásságot okoz, ha az állampolgár szociális ellátás iránti kérelmét az illetékes hatóság nem a törvényi feltételek hiányában, hanem más, a jogszabály által nem ismert indokkal utasítja el. A panaszos az állampolgári jogok országgyűlési biztosához intézett levelében sérelmezte, hogy közgyógyellátási igazolvány iránti kérelmét, bár a törvényben meghatározott feltételek esetében fennállnak, az önkormányzat elutasította. 2000/88/II. szám A panaszos 1996-ban munkaképességét 67%-ban elvesztette, nyugdíj helyett rendszeres szociális járadékban részesült, melynek összege nem érte el az öregségi nyugdíj mindenkori legkisebb összegének 80%-át. A panaszos magas gyógyszerköltségei miatt a VII. Kerületi Önkormányzathoz fordult, amelytől közgyógyellátási igazolvány kiállítását kérte. Az önkormányzat a panaszos kérelmét elutasította arra hivatkozással, hogy nem lakik életvitelszerűen az állandó bejelentett lakcímén. A szociális törvény (1993. évi III. tv.) konkrétan meghatározza a közgyógyellátásra jogosultak körét. Így, többek között az egészségi állapot megőrzéséhez kapcsolódó kiadásainak csökkentésére közgyógyellátási igazolvány állítható ki annak, aki rendszeres szociális segélyben, rokkantsági járadékban részesül. A panaszos munkaképességét 67%-ban elvesztette, rokkantsági járadékban részesült, melynek összege nem érte el a törvényben meghatározott maximumot. A panaszos tehát a jogszabályban előírt jogosultsági feltételeknek megfelelt, ebből adódóan az önkormányzat arra hivatkozó elutasító határozata, hogy a panaszos nem lakik életvitelszerűen az állandó bejelentett lakcímén, nem volt helytálló, ugyanis a törvény ilyen elutasítási okot nem ismer. Az országgyűlési biztos vizsgálata során megállapította tehát, hogy az önkormányzat eljárása a szociális biztonsághoz való joggal összefüggésben visszásságot okozott. Tekintettel azonban arra, hogy az önkormányzat — miután az országgyűlési biztos az ügyben megkereste — az elutasító határozatot saját hatáskörében módosította, és a panaszos részére a közgyógyellátási igazolvány kiállította, az országgyűlési biztos az ügyben ajánlást nem tett. OBH 4825/1997. Nem állapítható meg az Alkotmány 70/E. §-ában megfogalmazott szociális biztonsághoz való joggal összefüggésben visszásság, ha a helyi önkormányzat nem indít hivatalból a szociális ellátás megállapítására irányuló eljárást. A panaszos beadványában sérelmezte, hogy Dorog Város Önkormányzata nehéz helyzete ellenére nem részesítette lakásfenntartási támogatásban. A vizsgálat során kapott tájékoztatás szerint panaszos 1995, 1996 és 1997 folyamán — a vizsgálat megindításáig — lakásfenntartási támogatás iránt nem nyújtott be kérelmet. Az önkormányzat a panaszos részére a vizsgálat ideje alatt lakásfenntartási támogatást állapított meg. Az állampolgári jogok országgyűlési biztosának általános helyettese megállapította, hogy a szociális ellátásról való gondoskodás a települési önkormányzat feladata a helyi közszolgáltatások körében, ezen belül azonban maga határozza meg — a lakosság igényei alapján, anyagi lehetőségeitől függően —, mely feladatokat, milyen mértékben és módon lát el. Az önkormányzat ennek megfelelően megalkotta a szociális ellátásokról szóló rendeletét, rendelkezik a szociális alapellátás keretében — rászorultság esetén — nyújtható támogatási formákkal. Az önkormányzatnak ezen kötelezettsége azonban nem terjed ki pénzbeli ellátások megállapítására irányuló eljárás hivatalból történő megindítására. Az állampolgári jogok országgyűlési biztosa általános helyettese alkotmányos joggal kapcsolatos visszásságot nem állapított meg. OBH 4952/1997. Az Alkotmány 61. § (1) bekezdésében és a 70/E. § (1) bekezdésében deklarált a szabad véleménynyilvánításhoz és a közérdekű adatok megismeréséhez való joggal, illetve a szociális biztonsághoz való joggal összefüggő visszásságot okoz, ha a képviselő-testület nem tart közmeghallgatást, és ha a helyi szociális ellátásokról szóló rendeleteit úgy hozza meg, hogy az nincs összhangban a szociális törvény előírásaival. Teljes szöveg: 3.8. alfejezetben. OBH 5440/1997. Nem állapítható meg az Alkotmány 70./E. § (1) bekezdésében deklarált szociális biztonsághoz való joggal kapcsolatban visszásság, ha a hatóságok — a panaszos által sérelmezettek ellenére — a jogszabályi előírásoknak megfelelő döntéseket, határozatokat hoztak, illetve a jogszabályi előírásoknak megfelelően jártak el. A panaszos beadványában sérelmezte Csépa Község Önkormányzatának eljárását. A panaszos beadványában sérelmezte, hogy: 1. három gyermeke helyett csak egy gyermek után kapott rendszeres nevelési segélyt, és a beiskolázási segélyből ugyanannyit kapott, mint más magasabb jövedelemmel rendelkező személy, valamint a gyermekek kollégiumi étkeztetéséhez nem járult hozzá az önkormányzat, 2. az önkormányzat letelepedésükkor nem részesítette őket letelepedési segélyben, 3. a részére felajánlott közhasznú munka segédmunka és nem betanított munka volt, amit véleménye szerint nem lett volna köteles elvállalni, ennek ellenére a munka elfogadására állítása szerint azért került sor, mert nem felajánlották a munkát, hanem „kötelezővé tették” az elfogadását, 4. kiváltotta a vállalkozói engedélyt, ezt követően hiába várta a helyszíni ellenőrzést és így véleménye szerint az önkormányzat eljárása hiúsította meg vállalkozói tevékenységét, 5. gyermekek után járó lakásépítési kedvezményre a hatóság felvilágosítása értelmében nem jogosult. Az országgyűlési biztos általános helyettesének vizsgálata alkotmányos jogokkal kapcsolatos visszásságot nem tárt

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes